ועדת החינוך, התרבות והספורט, כנסת 24, פרוטוקול מספר 50, 2021-11-15 11:00

שרן השכל: שלום לכולם, אני שמחה לפתוח את ועדת החינוך, התרבות והספורט של כנסת ישראל.

שרן השכל: עומדים בפנינו היום על סדר-היום, הקמת ועדת משנה לשיבוץ מורים ערבים בבתי-הספר.

שרן השכל: אנחנו מבינים שבשנים האחרונות נעשה משבר מאוד גדול במגזר הערבי בכל מה שקשור בעצם להעסקת מורים.

שרן השכל: יש לנו קרוב ל-14,000 מורים שפשוט לא מועסקים.

שרן השכל: יש מורים שמגיעים מהצפון לדרום, מהדרום לצפון.

שרן השכל: יש צורך לדון בעניין הזה לעומק, ולראות כיצד אנחנו יכולים לתקן ולשפר את המצב הנוכחי לטובת כולם.

שרן השכל: אני שמחה וגאה היום להקים את אותה ועדת המשנה שתידון בנושא הכול-כך חשוב הזה.

שרן השכל: חברת הכנסת אימאן ח'טיב יאסין, תהיה יושבת-ראש הוועדה שתידון.

שרן השכל: אני אקריא עכשיו לפרוטוקול את הוועדה עצמה, ואת החברים שיהיו חברים באותה ועדה.

שרן השכל: אבקש להביא לידיעת

שרן השכל: כם כי ועדת החינוך, התרבות והספורט, החליטה בישיבתה היום על הקמת ועדת משנה בנושא: שיבוץ מורים ערבים בחינוך הערבי.

שרן השכל: ההיפך, יש סוג של עודף, וצריך לראות איך אנחנו מתמודדים עם העניין.

שרן השכל: הוועדה תתכנס בהרכב הבא: חברת הכנסת אימאן חטיב יאסין – תהיה יושבת-ראש הוועדה.

שרן השכל: חבר כנסת אחד - מכחול לבן.

שרן השכל: חבר כנסת אחד – מיש עתיד.

שרן השכל: חבר כנסת אחד – מהאופוזיציה.

שרן השכל: וחבר הכנסת עופר כסיף, שגם ביקש להיות חבר בוועדה.

שרן השכל: הוועדה רשאית לעסוק בנושאים הבאים: 1.

שרן השכל: בחינת שיטת הניקוד המיושמת כיום בקרב מורי החברה הערבית ושיבוצם בבתי-הספר.

שרן השכל: 2.

שרן השכל: בדיקת התנהלות מוסדות החינוך ומשרד החינוך, בעניין בקשות ההעברה של מורים ממחוז למחוז ומבית-ספר אחד לבית-ספר אחר, בדגש על מחוז דרום.

שרן השכל: 3.

שרן השכל: הוועדה תגבש דו"ח שיוגש למליאת ועדת החינוך, על מנת לראות כיצד אנחנו פותרים את אותם אתגרים קשים שעומדים בפני המשפחות והמורים.

שרן השכל: חברת הכנסת אימאן ח'טיב, את רוצה לומר כמה דברים לפני שאנחנו מצביעים.

אימאן ח'טיב יאסין: אני מודה על היוזמה לקיום הוועדה הזאת, שהיא בעצם באה לתת מענה לצורך כאוב בתוך החברה הערבית.

אימאן ח'טיב יאסין: אנחנו מדברים על קרוב ל-13,14 אלף מורות בעיקר, חלק מהן יוצאות מוקדם בבוקר, בשעה ארבע בבוקר, ואפילו בשעה שלוש, כדי להגיע לדרום - חוזרות בסוף היום.

אימאן ח'טיב יאסין: וחלק גדול שיושב בבית עשרות שנים, 10 שנים לפחות, בלי עבודה.

אימאן ח'טיב יאסין: כולי תקווה שכולנו יחד באמת נוכל לשים את הסוגיה הזאת, לנתח אותה, להביא את המסקנות הנכונות וההמלצות הטובות כדי להביא את הסוגיה הזאת על פתרונה.

אימאן ח'טיב יאסין: בסופו של יום, לא רק החברה הערבית תצא נשכרת מזה, אלא כל החברה בכלליותה.

אימאן ח'טיב יאסין: תודה.

שרן השכל: תודה רבה על הדברים.

מנסור עבאס: ברשותך, גברתי, יושבת-ראש ועדת החינוך, אני קודם כל מברך אותך.

מנסור עבאס: זו פעם ראשונה שאני משתתף אצלך בוועדה.

מנסור עבאס: וכמובן, את חברת הכנסת אימאן ח'טיב יאסין.

מנסור עבאס: היא לוקחת על עצמה משימה מאוד חשובה בחברה הערבית שנמצאת למעלה על סדר-היום.

מנסור עבאס: בדרך כלל, רוב האקדמאים הערבים הולכים למקצועות ההוראה, ולכן, הצטבר לאורך שנים מספר רב של אקדמאים שמעוניינים להשתלב במערכת החינוך ולא מצליחים.

מנסור עבאס: וחלק מהפתרון, אכן, היה לנסוע לנגב ולהשתלב שם.

מנסור עבאס: ואכן, זה תרם לנגב, במיוחד לחברה הערבית בנגב.

מנסור עבאס: מה שחשוב בנושא הזה, להרחיב את היריעה ולהתחיל להסתכל על כל המערכת עצמה, אפילו לא רק החינוך הערבי, החינוך היהודי.

מנסור עבאס: אנחנו היום רואים שיש מדיניות במשרד החינוך לשאוב אל תוך מערכת החינוך היהודית גם מורים ערבים.

מנסור עבאס: המכשול פה הוא השפה העברית, ואז צריך לעשות הכשרות וכו'.

מנסור עבאס: אני גם רוצה להעלות ברשות

מנסור עבאס: כם את הנושא של מצבה מערכת החינוך בחברה הערבית, ויש לנו בשורה.

מנסור עבאס: בתוכנית 5550, תוכנית החומש הכלכלית, בעצם שליש, כמעט שליש, מתקציב התוכנית כמעט 10 מיליארד שקלים, הולך ישירות למערכת החינוך.

מנסור עבאס: לכן, יש המון מה לעשות, ובמיוחד בוועדה, בוועדת המשנה לעקוב אחרי כל הצעדים.

מנסור עבאס: אני אומר בזהירות, בתוכנית החומש הזאת, אנחנו לקראת תחילת סגירה של הפערים שנוצרים בתחום התקצוב, אבל זה לא רק עניין של תקצוב, אבל גם עניין של איכות ההוראה, ההון האנושי, תוכניות הלימודים וכו'.

מנסור עבאס: ולכן אני חושב, שרן ואימאן, יש אתגר עצום ועתיד החברה הערבית, וגם החברה באופן כללי בישראל מונח על השולחן שלכם, כי החינוך זה המשאב הראשון במעלה שצריך לטפל בו.

מנסור עבאס: ויש לכם עכשיו ממש האפשרות הזאת להיכנס לעובי הקורה, ללמוד את הסוגיות של החינוך הערבי, ולקדם אותו גם דרך הוועדה.

מנסור עבאס: אבל אני גם מאמין ששרת החינוך יפעת, היא פרטנר לכם שתוכלו לשתף פעולה, ולקדם את הדברים ביחד עם משרד החינוך.

מנסור עבאס: אז תודה לכם.

מנסור עבאס: אנחנו תמיד נושיט יד ונעזור בכל מה שאנחנו יכולים.

שרן השכל: נהדר.

שרן השכל: תודה רבה.

שרן השכל: כמובן, הוועדה, פעילות התוקף שלה מיום הקמתה למשך שלושה חודשים, עד להגשת הדוח.

שרן השכל: מי בעד ההצבעה להקמת ועדת המשנה?

שרן השכל: בעד – רוב

שרן השכל: אני שמחה לומר שההצעה עברה.

שרן השכל: המון בהצלחה אימאן.

שרן השכל: יש לך משימה לא פשוטה.

יוסף טייב: הנושא הזה הוא מאוד חשוב.

יוסף טייב: אנחנו יודעים היום שיש מגמות טקטוניות בתוך החברה בנושא החינוך.

יוסף טייב: מצד אחד, אתגרים גדולים.

יוסף טייב: מצד שני, יש מגמה של קפיצת מדרגה עצומה גם באקדמיה, עם השלשה של מספר הסטודנטים הערבים בתוך האקדמיה.

יוסף טייב: ולכן, צריך לקחת את זה לכל אורך הדרך.

יוסף טייב: יש לך פה משימה מאוד גדולה, עם החשיבה לגבי מוסדות ההשכלה גבוהה.

יוסף טייב: וגם לגבי ניתוב, מה שאתה אמרת.

יוסף טייב: מצד אחד, יש לנו פה מורים ערביים בכל המקומות, כמו שאתה אומר, יש לנו כמויות מאוד גדולות של מורים ערבים.

יוסף טייב: מצד שני, המקצוע מורה באוכלוסייה הערבית, הפך יותר מדיי, זאת אומרת, בגלל חוסר יכולת ללכת למקומות אחרים, אז צריך לנתב את הדברים האלה.

יוסף טייב: והוועדה הזאת יכולה באמת לשמש כמשאב בניתוב הכוחות האלה של ההשכלה בכלל וגם ההוראה.

יוסף טייב: זה בהחלט חשוב מאוד.

שרן השכל: תודה רבה.

שרן השכל: המון בהצלחה אימאן.

שרן השכל: אני נועלת את הישיבה הזו.

שרן השכל: הישיבה נעולה.